รู้จัก Sovereign Cloud บริการคลาวด์เพื่อความมั่นคงในการจัดเก็บและปกป้องข้อมูล
ในโลกธุรกิจยุคนี้ บริษัทไหนที่ใช้ “ข้อมูล” ให้เกิดประโยชน์สูงสุด จะเป็นฝ่ายกุมความได้เปรียบในทันที   เพราะข้อมูลต่าง ๆ เป็นเสมือนสารตั้งต้นทางความคิด ที่ใช้สร้างนวัตกรรมสินค้าและบริการต่าง ๆ ให้มาตอบโจทย์ความต้องการของผู้บริโภค
28 ก.พ. 2566

รู้จัก Sovereign Cloud บริการคลาวด์เพื่อความมั่นคงในการจัดเก็บและปกป้องข้อมูล
AIS Business x ลงทุนแมน
ในโลกธุรกิจยุคนี้ บริษัทไหนที่ใช้ “ข้อมูล” ให้เกิดประโยชน์สูงสุด จะเป็นฝ่ายกุมความได้เปรียบในทันที
เพราะข้อมูลต่าง ๆ เป็นเสมือนสารตั้งต้นทางความคิด ที่ใช้สร้างนวัตกรรมสินค้าและบริการต่าง ๆ ให้มาตอบโจทย์ความต้องการของผู้บริโภค
ในมุมกลับกัน ไม่ใช่แค่ฉลาดในการต่อยอดข้อมูลอย่างเดียว แต่การป้องกันข้อมูลต่าง ๆ ก็สำคัญไม่แพ้กัน หรือบางทีอาจสำคัญกว่าการนำไปใช้ด้วยซ้ำ
 
หากย้อนมองกลับไปในอดีต 
เราได้เห็นหลายบริษัทระดับโลก ถูกคู่แข่งขโมยข้อมูล จนถึงขั้นที่มีข้อมูลลับเฉพาะรั่วไหลไปสู่สาธารณชน สร้างความเสียหายที่ไม่อาจประเมินค่าได้
สิ่งที่เกิดขึ้นมันเป็นความจริงของโลกธุรกิจ และจะยังคงอยู่ตลอดไป
พอเป็นแบบนี้ เลยทำให้เจ้าของธุรกิจหลายคนไปจนถึงหน่วยงานต่าง ๆ เกิดคำถามว่า..
การจัดเก็บและป้องกันข้อมูล วิธีไหนที่ปลอดภัย และมั่นใจได้?
ตรงนี้เอง ที่ทาง AIS Business ซึ่งเป็นพันธมิตรกับบริษัทชั้นนำระดับโลกอย่าง VMware ได้นำแนวคิดของ Sovereign Cloud มาเพื่อเป็นมาตรฐานในให้บริการคลาวด์ เพื่อการจัดเก็บและปกป้องข้อมูล เพื่อให้ข้อมูลมีความมั่นคงและปลอดภัยมากขึ้น
Sovereign Cloud จะรักษาข้อมูลให้แก่บริษัทต่าง ๆ ได้ดีแค่ไหน ?
ลงทุนแมนจะเล่าให้ฟัง
ในอดีต วิธีจัดเก็บข้อมูลของบริษัทต่าง ๆ จะเป็นรูปแบบเอกสาร หรือฮาร์ดดิสก์ในคอมพิวเตอร์
แต่ ณ ปัจจุบัน หลายบริษัทเลือกจัดเก็บข้อมูลต่าง ๆ ใน Cloud computing
เพราะนอกจากจัดเก็บข้อมูลได้มหาศาลแล้วนั้น ก็ยังสามารถประมวลผลข้อมูลได้อย่างรวดเร็ว
ขณะเดียวกันการระบาดของ covid 19 เมื่อ 2 ปีที่แล้วหลายบริษัท ต่างปรับรูปแบบการดำเนินธุรกิจ
ด้วย Cloud มากขึ้น เลยทำให้แนวโน้มใช้งานข้อมูลบน Cloud เพิ่มขึ้นเรื่อยๆ เช่นกัน
ทีนี้พอข้อมูลมากขึ้น ก็ทำให้เกิดความกังวลต่างๆ เช่น สถานที่จัดเก็บข้อมูล
การเข้าถึงและความปลอดภัยข้อมูล เป็นต้น
โดยปัจจุบัน Cloud แบ่งเป็น 2 ระบบหลัก ๆ ที่หลายบริษัทนิยมใช้กัน
- Private Cloud
ระบบจัดเก็บข้อมูลที่ผู้ใช้งานต้องการความเป็นส่วนตัวสูง 
สิ่งที่ตามมาก็คือ ระบบรักษาความปลอดภัยที่สูงมาก เป็นที่นิยมของ องค์กรภาครัฐ, องค์กรด้านการเงิน หรือบริษัทที่ต้องการเก็บฐานข้อมูลลูกค้าระดับสูง
- Public Cloud
ระบบจัดเก็บข้อมูลบนเครื่องเซิร์ฟเวอร์สาธารณะ เป็นที่นิยมในธุรกิจค้าปลีก, ขนส่ง, อสังหาฯ 
โดยผู้ใช้งานไม่สามารถเข้าถึงข้อมูลของคนอื่นได้ หากไม่ได้รับอนุญาต
ฟังดูเหมือนทุกอย่างจะมีความสมบูรณ์แบบ 
แต่ในความสมบูรณ์แบบนั้น ก็ยังสร้างความกังวลใจต่อผู้ใช้งานว่า..
แท้จริงแล้ว ข้อมูลที่เรามีอยู่บน Cloud มีความปลอดภัย 100% หรือไม่ ? 
Sovereign Cloud จึงเกิดมาเพื่อตอบโจทย์ตรงนี้ 
ด้วยแนวคิดการให้บริการคลาวด์ที่มุ่งเน้นเรื่องเสถียรภาพการเก็บข้อมูล โดยข้อมูลจะถูกจัดเก็บอยู่ในประเทศไทยภายใต้ข้อกำหนดหรือกฎหมายในไทย ไม่ถูกแทรกแซงจากต่างประเทศ
ตรงนี้เองที่ทำให้ระบบถูกออกแบบมาเพื่อเป็นมาตรฐานในการจัดเก็บและปกป้องข้อมูล
ทำให้เจ้าของธุรกิจมั่นใจได้ว่า ข้อมูลจะได้รับการปกป้อง ภายใต้มาตรฐานเรื่องความมั่นคง ปลอดภัยของข้อมูล ที่ได้รับการยอมรับ รวมถึงการเก็บข้อมูล เป็นการจัดเก็บภายในประเทศไทย และเป็นไปตามข้อกำหนดตามกฎหมายของประเทศไทย โดยจะไม่ถูกควบคุมและแทรกแซงจากต่างประเทศ
โดยข้อมูลทั้งหมดรวมถึง Main Data จะถูกจัดเก็บและปกป้องโดยอ้างอิงตามกฎหมาย
ในประเทศไทยไม่ถูกควบคุม และแทรกแซงจากต่างชาติ
โดย Sovereign Cloud สามารถติดตั้งในรูปแบบ Hybrid ให้แก่ Cloud ทั้ง 2 ระบบเลยทีเดียว
และเมื่อติดตั้งแล้ว ก็น่าจะอยากรู้ว่า Sovereign Cloud มีเทคโนโลยีและระบบการป้องกันข้อมูล ที่จะทำให้ User อย่างเราอุ่นใจได้มากแค่ไหน
โดยจะแบ่งเป็น 5 คุณสมบัติหลัก ๆ ที่เปรียบเสมือนกำแพงอันแข็งแกร่งในการป้องกันข้อมูล
- Data Sovereignty and jurisdictional control
โดยข้อมูลทั้งหมดจะมีการจัดเก็บบน Multi-location Data Center และอยู่ภายใต้การควบคุมของกฎหมายในประเทศไทย
- Data Access & Integrity
มีมาตรฐานในการเข้าถึงข้อมูลที่ปลอดภัยและมีความเป็นส่วนตัวเพื่อให้ข้อมูลที่ถูกจัดเก็บ
ได้รับความปลอดภัยและมีความสมบูรณ์ทางข้อมูลเพิ่มมากขึ้น
- Data Security & Compliance
โซลูชันควบคุมและปกป้องข้อมูลตั้งแต่ Endpoint Level ไปจนถึงการจัดเก็บข้อมูล
ไปใน Storage ขององค์กร หรือที่เรียกว่า Data at Rest
ที่น่าสนใจคือระบบนี้ ได้รับการรับรองตามมาตรฐานในอุตสาหกรรมต่าง ๆ และได้รับการตรวจสอบเสมอ ทำให้ผู้ใช้รู้สึกถึงความปลอดภัยในทุก ๆ ช่วงเวลา
- Data Independence & Mobility
นอกจากระบบความปลอดภัยขั้นสูงที่ได้รับการยอมรับแล้วนั้น Sovereign Cloud ยังมีความคล่องตัวของข้อมูลในแง่ของการนำไปใช้ให้ทันต่อสถานการณ์ต่าง ๆ 
โดยสามารถที่จะเคลื่อนย้ายข้อมูล และแอปพลิเคชันได้อย่างรวดเร็ว มีความยืดหยุ่นสูง รวมไปถึงไม่ติดปัญหาเกี่ยวกับสัญญากับผู้ให้บริการระบบ Cloud (vendor lock-in)
- Data Innovation & Analytics
น่าจะเป็นฟังก์ชันที่เจ้าของธุรกิจหลายคนชื่นชอบ 
เพราะใครจะคิดว่านอกจาก Sovereign Cloud จะทำหน้าที่ป้องกันข้อมูลแล้วนั้น ยังสามารถช่วยวิเคราะห์ข้อมูลอย่างปลอดภัย เพื่อให้บริษัทใช้เป็นไอเดียในการผลิตสินค้าและบริการ 
อีกทั้งการเข้าถึงข้อมูลก็รวดเร็ว นับเป็นฟังก์ชันที่เกิดมาเพื่อทุกธุรกิจโดยแท้จริง
และถ้าถามว่า Sovereign Cloud เหมาะสำหรับธุรกิจอะไร..
ถ้าให้ตอบตรง ๆ ก็น่าจะเกือบทุกธุรกิจบนโลกใบนี้ โดยเฉพาะธุรกิจที่มีปริมาณข้อมูลมหาศาล และมีความละเอียดอ่อนสูง เช่น ธุรกิจการเงิน, โลจิสติกส์, ค้าปลีก, อสังหาฯ, ธุรกิจประกัน, หน่วยงานภาครัฐ  การแพทย์ โรงานผลิตสินค้า และอื่น ๆ ที่ต้องการป้องกันทั้งข้อมูลของลูกค้าและข้อมูลของธุรกิจตัวเอง
และระบบ Sovereign Cloud จะช่วยให้องค์กรสามารถจัดการข้อมูลบน Cloud ได้อย่างมั่นใจ และถูกต้องตามข้อบังคับทางกฎหมายหรือมาตรฐานต่างๆ ได้ดียิ่งขึ้น
เพราะถ้าข้อมูลที่สำคัญออกสู่สาธารณชน หรือไปอยู่ในมือของคู่แข่งทางธุรกิจ
มันอาจจะสร้างความเสียหายที่ไม่อาจประเมินค่าเป็นตัวเลขได้เลย
จากคุณสมบัติ 5 ข้อด้านบนนี้เอง ที่ทาง AIS Business ซึ่งได้ Verified Sovereign Cloud 
จากบริษัทชั้นนำระดับโลกอย่าง VMware โดยเป็นรายแรกในประเทศไทย และยังเป็นผู้ให้บริการระดับต้น ๆ ในภูมิภาคเอเชียตะวันออกเฉียงใต้รวมถึงในประเทศเกาหลีใต้
โดยปัจจุบันก็มีหลายบริษัทใช้บริการเพราะด้วยแนวคิดของ Sovereign Cloud
ที่เป็นเกราะป้องกันที่แข็งแกร่งไม่ให้ใครเข้ามาถึงข้อมูลที่มีความสำคัญ และมีความละเอียดอ่อนต่างๆ ของบริษัท
ถือเป็นการสร้างความเป็นมาตรฐานของคลาวด์ในการจัดเก็บและปกป้องข้อมูล ที่มีความมั่นคงและปลอดภัยมากขึ้นในยุคสมัยที่ข้อมูลมีความสำคัญอย่างมากสำหรับธุรกิจ
ทั้งหมดสะท้อนไปถึงแนวคิดการทำธุรกิจของ AIS Business ที่ต้องการเป็นพันธมิตรดิจิทัล ที่มั่นใจได้เพื่อพัฒนาธุรกิจและสังคมไทย หรือ "Your Trusted Smart Digital Partner"
มันเป็นการสร้างความอุ่นใจ และพร้อมเติบโตอย่างยั่งยืนไปกับบริษัทต่างๆ ในประเทศไทย
โดยบริษัทไหนต้องการปรึกษาและวางแผนพัฒนาเทคโนโลยี เพื่อรองรับการทำงานและต่อยอดธุรกิจได้ติดต่อได้ที่ Email : 
AIS Business พร้อมเป็นพันธมิตรดิจิทัล ที่มั่นใจได้ เพื่อพัฒนาธุรกิจและสังคมไทย 
“Your Trusted Smart Digital Partner” 
เติบโต อุ่นใจ ไปด้วยกัน
========================== 
สนใจปรึกษาและวางแผนพัฒนาเทคโนโลยี เพื่อรองรับการทำงานและต่อยอดธุรกิจได้ที่
E-mail : 
Website : 
Line : 
Reference 
-ข่าวประชาสัมพันธ์และข้อมูลทางเว็บไซต์ AIS Business